ଖାସ୍ କରି ଓଡ଼ିଶା ଭିତରେ ଥିବା ପ୍ରାୟ ୪୬୫ ପ୍ରକାରର କଳାକୁ ସ୍ୱତନ୍ତ୍ର ମାନ୍ୟତା ଦେବା ଏବଂ ତା'ର ଉନ୍ନତି କରିବା ପାଇଁ ସେ ବର୍ଷ ବର୍ଷ ଧରି ଚଳାଇଛନ୍ତି ଅଭିଯାନ ।
ଚାରିଆଡ଼େ ବୁଲୁଛନ୍ତି ଏସବୁର ପ୍ରଚାର କରୁଛନ୍ତି । ରାଜ୍ୟର ଯେଉଁ ସ୍ଥାନକୁ ଯାଉଛନ୍ତି, ସେଠୁ ସେ ସଂଗ୍ରହ କରୁଛନ୍ତି ଲୋକ ବାଦ୍ୟ, ଗୀତ ଏବଂ ନୃତ୍ୟର ଶୈଳୀ ।
ଯାହାକୁ ପରବର୍ତ୍ତୀ ସମୟରେ ସଂରକ୍ଷିତ କରିବାର ଯୋଜନା କରୁଛନ୍ତି । ସେମିତି ଜଣେ ମଣିଷ ହେଲେ ରବି ରତନ ସାହୁ ।
ସେ ୨୦୧୫ରେ ରାଜ୍ୟ ସଂସ୍କୃତି ବିଭାଗର ଲୁପ୍ତପ୍ରାୟ ଲୋକକଳା ଉତ୍ସବ ଏବଂ ପରେ ରାଜ୍ୟସ୍ତରୀୟ ଲୋକନୃତ୍ୟ ଓ ସଙ୍ଗୀତରେ ମ୍ୟୁଜିକ ଟ୍ରି ପ୍ରସ୍ତୁତ କରି ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ ।
ଯାହା ସବୁଠୁ ଭିନ୍ନ ଏବଂ ଆକର୍ଷଣୀୟ ହୋଇଥିଲା । ଏହାପରେ ୨୦୧୬ରେ ନୂଆଦିଲ୍ଲୀରେ ଏବଂ ୨୦୧୭ରେ ଉତ୍କଳ ମଣ୍ଡପ ପରିସରରେ ମ୍ଯୁଜିକ ଟ୍ରି ପ୍ରସ୍ତୁତ କରିଥିଲେ ।
ଗୋଟିଏ ଗଛରେ ପ୍ରାୟ ୫୦ରୁ ଊର୍ଦ୍ଧ୍ୱ ଲୁପ୍ତପ୍ରାୟ ଲୋକ ବାଦ୍ୟକୁ ଗଛରେ ଝୁଲାଇ ତା' ସମ୍ପର୍କରେ ଜଣାଇବା ସହିତ ତା'ର ଇତିହାସ କହିଥିଲେ ।
କେଉଁ ବାଦ୍ୟର ଶବ୍ଦକୁ ରେକର୍ଡିଂ କରି ବଜାଇଥିଲେ । ସ୍ୱତନ୍ତ୍ର ଆଲୋକ ଓ ଶବ୍ଦ ସହ ଏହି ଟ୍ରି ସମସ୍ତଙ୍କ ମନ ଜିଣିବା ସହିତ ରବି ପ୍ରଶଂସିତ ହୋଇଥିଲେ ।
ଶ୍ରୀ ସାହୁ କହିଛନ୍ତି, ୨୦୧୦-୧୧ମସିହାରୁ ସେ ଏହିସବୁ ବାଦ୍ୟଯନ୍ତ୍ର ସଂଗ୍ରହରେ ଲାଗିଛନ୍ତି । ଏବେ ତାଙ୍କ ପାଖରେ ୪୩୨ଟି ବାଦ୍ୟଯନ୍ତ୍ର ରହିଛି ।
ସେଥିରୁ ଯେଉଁ ବାଦ୍ୟଯନ୍ତ୍ରଗୁଡ଼ିକ ୨-୩ଟି ଅଛି ତାକୁ ଓଡ଼ିଶା ସଙ୍ଗୀତ ନାଟକ ଏକାଡେମୀ ଦୃଶ୍ୟ-ଶ୍ରାବ୍ୟ ଅଭିଲେଖାଗାରକୁ ଦେଇଛନ୍ତି ।
ସେଠାରେ ମଧ୍ୟ ସ୍ୱତନ୍ତ୍ର ଗଛ ତିଆରି କରି ସେଥିରେ ୫୨ଟି ବାଦ୍ୟଯନ୍ତ୍ରକୁ ସ୍ଥାନିତ କରିଛନ୍ତି ।
ଏହାକୁ ଦେଖି ବିଭୋର ହୋଇପଡ଼ିଥିବା ସଂସ୍କୃତି ବିଭାଗ ପ୍ରମୁଖ ଶାସନ ସଚିବ ବିଷ୍ଣୁପଦ ସେଠୀ, ପୂର୍ବତନ ପ୍ରମୁଖ ଶାସନ ସଚିବ ମନୋରଞ୍ଜନ ପାଣିଗ୍ରାହୀ, ନିଦେ୍ର୍ଦଶକ ବିଜୟ କୁମାର ନାୟକ ଏହାକୁ ବଢ଼ାଯାଇ ଗଛରେ ୧୦୦ଟି ବାଦ୍ୟଯନ୍ତ୍ର ରଖିବାକୁ କହିଛନ୍ତି ।
ରବି ପେସାରେ ନୃତ୍ୟଶିଳ୍ପୀ ଅର୍ଥାତ ପାରମ୍ପରିକ ସମ୍ବଲପୁରୀ ନୃତ୍ୟର କୋରିଓଗ୍ରାଫର । ବରଗଡ଼ର ପଦ୍ମପୁରରେ ତାଙ୍କର ଜନ୍ମ । ପିତା ନେପାଳ ସାହୁ ଓ ମାତା ଜାହ୍ମବୀ ସାହୁଙ୍କ ପୁଅ ରବି ।
ଘରେ କେହି ସଙ୍ଗୀତକାର ନଥିଲେ ବି ବାପା ଥିଏଟର କଳାକାର ଥିଲେ । ତାଙ୍କଠାରୁ ପ୍ରେରଣା ପାଇ ପିଲାବଳେ ସ୍କୁଲ କଲେଜରେ ନାଚୁଥିଲେ ଏବଂ ଗାଉଥିଲେ ବୋଲି କୁହନ୍ତି । କିନ୍ତୁ କାହିଁକି ହଠାତ୍ ଲୋକ ବାଦ୍ୟ ଓ ଗୀତକୁ ସଂଗ୍ରହ କରିବାର ନିଶା ଜାଗ୍ରତ ହେଲା ।
ପାଗଳ ପରି ଯେଉଁଠି ଏସବୁ ଦେଖିବାର ସୁଯୋଗ ପାଇଲେ ସେଠି ସଂଗ୍ରହ କଲେ । ଏହାକୁ ସେ ବିଶେଷ ଭାବେ ସୁନ୍ଦରଗଡ଼, କନ୍ଧମାଳ, କଳାହାଣ୍ଡି, ସମ୍ବଲପୁର, ବଲାଙ୍ଗିର, ନୂଆପଡ଼ା, କୋରାପୁଟ ଆଦି ଅଞ୍ଚଳରୁ ସଂଗ୍ରହ କରିଛନ୍ତି ।
ଯେଉଁଥିରେ ଢୋଲ୍, ତାସା, ନିଶାନ, ତୁରୀ, ମହୁରୀ, ଯୋଡ଼ିନାଗରା, ଧୁଡ଼ୁକି, କେନ୍ଦରା, ବ୍ରହ୍ମବୀଣା ଭଳି ଅନେକ ଯନ୍ତ୍ର ରହିଛି । ଏଥିପାଇଁ ସଂସ୍କୃତି ବିଭାଗ ପକ୍ଷରୁ ରବିଙ୍କ କାର୍ଯ୍ୟକୁ ଭୂୟସୀ ପ୍ରଶଂସା କରାଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
